Document ID: /roh_data/filtered/fineweb-2-filterrobots_roh.jsonl.gz/55972

Per evitar serradas e pussibilitar tant sco pussaivel ha il Grischun elavurà ina strategia da test en empruvà uschia da chattar uschè blers infectads sco pussaivel. Il Grischun è uschia stà il chantun ch'ha fatg ils pli blers tests en la populaziun.
Sin basa da tests da massa en regiuns nua ch'i aveva dà cumulaziuns d'infecziuns ha il chantun Grischun elavurà ina strategia per testar uschè bleras persunas sco pussaivel.
La fin schaner cumenza il chantun cun tests en las interpresas – uschia vegnan millis collavuraturas e collavuraturs testads regularmain.
Il favrer suondan tests en scolas, cun ils tests da spida vegnan era uffants positivs chattads.
Far fitg blers tests resta la strategia grischuna per evitar serradas. Il Grischun è il chantun che fa ils pli blers tests guardà sin la populaziun. L'atun cura che la situaziun da corona sa pegiurescha puspè vegnan las capacitads da test dentant als cunfins. Suenter in temp da stretgas augmenta il chantun las capacitads.